Neuvoston asetus (EHTY, EY, Euratom) N:o 1785/97, annettu 11 päivänä syyskuuta 1997, niiden Euroopan yhteisöjen virkamiesten, joiden asemapaikka on kolmannessa maassa, palkkoihin 1 päivästä tammikuuta 1997 sovellettavista korjauskertoimista



Virallinen lehti nro L 254 , 17/09/1997 s. 0001 - 0005



NEUVOSTON ASETUS (EHTY, EY, EURATOM) N:o 1785/97, annettu 11 päivänä syyskuuta 1997, niiden Euroopan yhteisöjen virkamiesten, joiden asemapaikka on kolmannessa maassa, palkkoihin 1 päivästä tammikuuta 1997 sovellettavista korjauskertoimista EUROOPAN UNIONIN NEUVOSTO, joka ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen, ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jotka on vahvistettu asetuksessa (ETY, Euratom, EHTY) N:o 259/68 (1) ja joita on viimeksi muutettu asetuksella (Euratom, EHTY, EY) N:o 2485/96 (2), ja erityisesti niiden liitteessä X olevan 13 artiklan ensimmäisen kohdan, ottaa huomioon komission ehdotuksen, sekä katsoo, että olisi otettava huomioon elinkustannusten kehitys yhteisön ulkopuolisissa maissa ja vahvistettava sen vuoksi 1 päivästä tammikuuta 1997 korjauskertoimet sovellettaviksi virkamiehille, joiden asemapaikka on kolmannessa maassa, asemamaan valuuttana maksettaviin palkkoihin, henkilöstösääntöjen liitteen X määräysten mukaisesti neuvosto vahvistaa kuuden kuukauden välein korjauskertoimet, tästä syystä se tekee uusien korjauskertoimien vahvistamista koskevat päätökset seuraavien vuosipuoliskojen osalta, 1 päivänä tammikuuta 1997 alkavana ajanjaksona sovellettavista korjauskertoimista, jotka koskevat aikaisemman asetuksen perusteella suoritettua maksua, voi seurata palkkojen taannehtivia tarkistuksia (korotuksia tai alennuksia), olisi säädettävä taannehtivasta palkankorotuksesta, jos kyseiset korjauskertoimet aiheuttavat korotuksen, olisi säädettävä liikaa saatujen määrien takaisinperimisestä, jos kyseiset korjauskertoimet aiheuttavat alennuksen 1 päivän tammikuuta 1997 ja päivän, jona 1 päivästä tammikuuta 1997 sovellettavia korjauskertoimia koskeva neuvoston päätös tehdään, välisen ajanjakson osalta, ja Euroopan yhteisöjen virkamiesten ja muun henkilöstön palkkoihin ja eläkkeisiin yhteisössä sovellettavien korjauskertoimien yhdenmukaisuuden säilyttämiseksi olisi säädettävä, että mahdollinen takaisinperiminen voi koskea ainoastaan enintään kuuden kuukauden ajanjaksoa, joka edeltää päivää, jona vahvistamista koskeva päätös tehdään, ja että kyseiset vaikutukset voidaan porrastaa tuon päätöksen päivämäärää seuraavalle enintään kahdentoista kuukauden ajanjaksolle, ON ANTANUT TÄMÄN ASETUKSEN: 1 artikla Vahvistetaan 1 päivästä tammikuuta 1997 niiden Euroopan yhteisöjen virkamiesten, joiden asemapaikka on kolmannessa maassa, asemamaan valuuttana maksettuihin palkkoihin sovellettavat korjauskertoimet liitteen mukaisesti. Näiden palkkojen laskemiseen käytetään niitä vaihtokursseja, joita on käytetty Euroopan yhteisöjen yleisen talousarvion toteuttamiseen ensimmäisessä alakohdassa tarkoitettua päivämäärää edeltävän kuukauden osalta. 2 artikla Henkilöstösääntöjen liitteessä X olevan 13 artiklan ensimmäisen kohdan mukaisesti neuvosto vahvistaa kuuden kuukauden välein korjauskertoimet. Tästä syystä se vahvistaa uudet korjauskertoimet 1 päivästä heinäkuuta 1997. Toimielimet suorittavat maksuja taannehtivasti, jos kyseiset korjauskertoimet aiheuttavat palkkojen korotuksen. Toimielimet tekevät palkoista taannehtivasti vähennyksiä 1 päivän tammikuuta 1997 ja päivän, jona 1 päivästä tammikuuta 1997 sovellettavia korjauskertoimia koskeva neuvoston päätös tehdään, välisen ajanjakson osalta, jos korjauskertoimet aiheuttavat alennuksen. Kyseiset taannehtivat tarkistukset, jotka edellyttävät liikaa saatujen määrien takaisinperimistä, voivat kuitenkin koskea ainoastaan enintään kuuden kuukauden ajanjaksoa, joka edeltää päivää, jona vahvistamista koskeva päätös tehdään, ja kyseinen takaisinperiminen voidaan porrastaa mainitun päätöksen päivämäärää seuraavalle enintään kahdentoista kuukauden ajanjaksolle. 3 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä syyskuuta 1997. Neuvoston puolesta J. POOS Puheenjohtaja (1) EYVL L 56, 4.3.1968, s. 1 (2) EYVL L 338, 28.12.1996, s. 1 LIITE >TAULUKON PAIKKA>